  Майя Бывальцева Удмуртиысь гурт возёсъёс вуоно тулыс валэсь юосты кизён понна 68 сюрс 400 тонна кидысъёс дасязы ни, со кулэезлэсь 95 процент луэ, ивортӥз элькунысь гурт возёсъя но сиён-юонъя министерстволэн пресс-службаез. Министерствоын пусъё, кидысъёслэн ӟечлыксы таяз арын вылӥынгес луэ. Нырысь ик, уданэз ласянь Кылем арын куазь зоро улэмен, кидысъёслэн удалтонлыксы куронъёслы ӧз тупа – 10 процентэз кизьыны ярантэм луиз. Мукет аръёсы со лыдпус 1-2 процент котрын возиське. Со дыре ик Ува ёросын, кылсярысь, 32 процентэз дасям но эскерем кидысъёссы удантэм вал, Шаркан ёросын – 29 процентэз, Балезино ёросын – 27 процентэз.  Тодэ вайытом, туэ элькунын оглом 701 сюрс 50 тонна ю тысь кутсазы.  Тегъёс: Ижкар Удмуртия гуртвозёс кизён кидыс  